《黄思忠病起作此寄之》
宋代·李流谦

岩岩千丈松，大厦不收拾。
已作涧壑卧，更困蝼蚁穴。
天果无意哉，问龟龟不食。
悲歌气填膺，白虹为贯日。
向来亡公子，后日九州伯。
奈何蕞尔曹，乃敢观裸浴。
士穷有如此，於君更心恻。
平生治国手，仅脱在陈厄。
三彭捃细故，二竖每明德。
闻之投袂起，此士岂易得。
可无不赀药，粉珠屑白玉。
奋髯呵不祥，有神嘿操戟。
欻然蛙腹裂，还我苍玉璧。
一尊欲寿君，怅念风雨隔。
平吴固奇烈，更谨盘水执。
君身则千金，斯文但一发，
勉矣加餐饭，吾道係损益。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。